Ügyiratszám: 10847-1/2016

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága és a Városfejlesztési, Mezőgazdasági Bizottsága*

*2016. május 31-én 903 órakor kezdődő nyílt együttes üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Szabó Marianna, Orosz János József
* **a Városfejlesztési, Mezőgazdasági Bizottsági tagok (akik nem tagjai a Gazdasági Bizottságnak):** Kovács Károly, Németi Attila Sándor, Árva Gergő

## a Polgármesteri Hivatal részéről jelen vannak: Dr. Sóvágó László polgármester, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Szilágyi Attila

* **jegyzőkönyvvezető:** Fehér Adrienn

Marosi György Csongor:

A jelen lévők létszáma alapján (8 fő) megállapítom, hogy a bizottság határozatképes. A kiküldött napirendi pontokhoz 1 új, a Hajdúszoboszlói Magyar-Német Baráti Kör támogatási kérelme érkezett, amely utólag került kiküldésre.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a plusz napirendi pontok felvételét. (a döntéshozatalban 8 fő vett részt).

**118/2016. (V.31.) GB határozat**

**Hajdúszoboszló Város Önkormányzatának Gazdasági Bizottsága elfogadja a Hajdúszoboszlói Magyar-Német Baráti Kör támogatási kérelmének napirendre vételét.**

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta az így kialakult napirendi pontokat. (a döntéshozatalban 8 fő vett részt).

**119/2016. (V.31.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

1. Intézményfelújítás pályázatra érkezett ajánlatok értékelése

Előadó: városfejlesztési irodavezető-helyettes

1. Hajdúszoboszlói Nyugdíjas Pedagógus Alapítvány kérelme

Előadó: elnök

1. Hajdúszoboszlói Magyar-Német Baráti Kör kérelme

Előadó: elnök

Bejelentések, tájékoztatók

1. **napirend**

***Intézményfelújítás pályázatra érkezett ajánlatok értékelése***

Marosi György Csongor:

Vis major esetére 5,8 millió tartalék összeg lett meghagyva.

Kanizsay György Béla:

A sportháznak van egy tetőjavítás és vizesblokk csere betervezve. Szerintem az óvodák vizesblokk cseréje fontosabb lenne, mint a sportházé. Az óvodákét napi szinten használják, míg a sportházét alkalmanként.

Orosz János József:

A sportház felújítása évek óta húzódik, embertelen körülmények vannak. A tető pedig beázik. Az iskolákat most nem akartuk olyan mértékben támogatni, mert kérdéses, hogy a város tulajdonában maradnak-e. Inkább az óvodákra fordítottunk nagyobb összegeket, csoportszobák felújítására, vizesblokk cseréire.

Marosi György Csongor:

A Lurkó Óvoda inkább a térkövezést választotta a vizesblokk csere helyett, mert az udvar balesetveszélyes. Az óvodák a csoportszobák felújítását rangsorolták előre. A Lurkó Óvoda kivételével minden óvodánál benne van a vizesblokk csere az ajánlatokban.

Orosz János József:

Sok munkálatra nem is érkezett ajánlat.

Marosi György Csongor:

*Dr. Sóvágó László* kérdésére válaszolva: az intézmények a saját karbantartási keretükből is megcsináltathatják.

Lőrincz László:

Ezek kisebb jellegű munkák.

Antalné Tardi Irén:

Amit nagyon veszélyesnek és fontosnak tartunk, arra tartalékolni kell pénzt és ki kell választani a vállalkozót. A kocsiszínt nem csak a látogatókra, hanem a szomszédra is veszélyesnek tartom.

Marosi György Csongor:

A kocsiszín helyett sokkal inkább költenék az iskolákra.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**120/2016. (V.31.) GB határozat**

**Hajdúszoboszló Város Önkormányzatának Gazdasági Bizottsága támogatja az előterjesztés melléklete szerinti felújítási munkálatok megvalósítását a 2016. évi városi költségvetés intézmény-felújítási kerete terhére.**

**Utasítja a Jegyzőt a szükséges intézkedések megtételére.**

Felelős: jegyző

Határidő: ütemezés szerint

1. **napirend**

***Hajdúszoboszlói Nyugdíjas Pedagógus Alapítvány kérelme***

Marosi György Csongor:

Támogatom, hogy kapjanak 50.000 Ft.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**121/2016. (V.31.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy az ügyvédi költségekre 50.000 Ft támogatást kapjon.**

Felelős: jegyző

Határidő: 2016. június 6.

1. **napirend**

***Hajdúszoboszlói Magyar-Német Baráti Kör kérelme***

Marosi György Csongor:

Az egyesületnek 200.000 Ft-ra van szüksége. Azt javaslom, hogy 150.000 Ft-ot kapjanak. Az önkormányzattól semmilyen támogatást nem kaptak.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**122/2016. (V.31.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Hajdúszoboszlói Magyar-Német Baráti Kör a Bad Dürrheim testvérvárosi delegáció ellátásának költségeire 150.000 Ft támogatást kapjon.**

Felelős: jegyző

Határidő: 2016. június 6.

Egyéb közlendő, bejelentenivaló hiányában Marosi György Csongor bizottsági elnök 916 órakor az ülést bezárta.

**K.m.f**

**Marosi György Csongor Orosz János József**

***bizottsági elnök***  ***bizottsági tag***

**Fehér Adrienn**

***jegyzőkönyvvezető***